CELEX: C2007/235/53
Language: da
Date: 2007-10-06 00:00:00
Title: Sag F-69/07: Sag anlagt den 12. juli 2007 — Sandor mod Kommissionen

6.10.2007   
            
            
               DA
            
            
               Den Europæiske Unions Tidende
            
            
               C 235/29
            
         Sag anlagt den 12. juli 2007 — Sandor mod Kommissionen
   (Sag F-69/07)
   (2007/C 235/53)
   Processprog: fransk
   Parter
   
      Sagsøger: Virag Sandor (Bruxelles, Belgien) (ved avocats S. Orlandi, A. Coolen, J.-N. Louis og E. Marchal)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens afgørelser, hvorved sagsøgerens arbejdsvilkår som kontraktansat fastlægges, for så vidt som det deri dels fastsættes, at forbeholdet i artikel 100 i ansættelsesvilkårene for de øvrige ansatte og forbeholdet i artikel 1, i bilag VIII i vedtægten for tjenestemænd for De Europæiske Fællesskaber (herefter »vedtægten«) skal finde anvendelse, dels bestemmes, at kontraktens længde begrænses til perioden mellem den 16. september 2006 og den 15. september 2009.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren blev efter at have arbejdet for Kommissionen fra den 1. maj 2001 til den 15. september 2006 som lokalt ansat og hjælpeansat i kraft af 14 på hinanden følgende tidsbegrænsede ansættelseskontrakter ansat som kontraktansat i perioden fra den 16. september 2006 til den 15. september 2009. Da det ved den helbredsundersøgelse, der gik forud for ansættelsen, blev konstateret, at sagsøgeren lider af en sygdom, bragte ansættelsesmyndigheden forbeholdet i artikel 100 i ansættelsesvilkårene for de øvrige ansatte og forbeholdet i artikel 1, i bilag VIII til vedtægten i anvendelse.
   Sagsøgeren har til støtte for sit søgsmål for det første gjort gældende, at Kommissionen ved at begrænse længden af hendes kontrakt som kontraktmæssigt ansat har tilsidesat princippet om tryghed i ansættelsen, således som det fremgår af de generelle retsprincipper vedrørende beskyttelse af arbejdstagerne. Om fornødent gør hun gældende, at artikel 88 i ansættelsesvilkårene for de øvrige ansatte er ugyldig.
   Sagsøgeren har desuden anført, at vilkåret om ikke at lade hende profitere af de garantier, der gælder med hensyn til invaliditet eller død, er i strid med rækkevidden af artikel 100 i ansættelsesvilkårene for de øvrige ansatte, for så vidt som administrationen pålægger hende en ny udelukkelsesperiode på fem år, selv om hun har gjort tjeneste i Kommissionen siden den 1. maj 2001. Om fornødent gør hun gældende, at artikel 100 i ansættelsesvilkårene for de øvrige ansatte er ugyldig.